Diari Oficial de la Generalitat Valenciana


Sumari del DOGV 8808, del 11-05-2020 (2020/2168)

Notificació de la sentència dictada en el procediment de concurs abreujat número 138/2015.
------------------------------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2168


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment de concurs abreujat número 138/2015. [2020/2168]  
María de las Mercedes Checa Moya, lletrada de l'Administració de justícia del Jutjat Mercantil número 1 de Castelló, pel present faig saber:  
  
Sentència núm. 23/2020  
Parts:   
1. Administració concursal  
2. Ministeri Fiscal  
3. Adalma Tex (entitat concursada)  
4. María Pilar Amiguet Gillamon   
Objecte: qualificació del concurs  
Magistrada: Inmaculada Domínguez Oliveros  
Lloc: Castelló  
Data: 20 de febrer de 2020.  
Dispositiva  
1. Declarar culpable el concurs de l'entitat Adalma Tex, SL, per concórrer les causes de culpabilitat de 165.1.2n de la Llei concursal.  
2. Declarar persona afectada per la qualificació María Pilar Amiguet Guillamón.  
3. Imposar a María Pilar Amiguet Guillamón la inhabilitació per a administrar béns d'altri i per a representar o administrar qualsevol altra persona per temps de 2 anys.   
4. Condemnar María Pilar Amiguet Guillamón a la pèrdua de qualsevol dret que tingueren com a creditors concursals o de la massa.   
5. Condemnar María Pilar Amiguet Guillamón a satisfer la diferència entre la totalitat dels deutes concursals i de la massa, minorats en el líquid que es poguera obtindre per la liquidació dels béns que componen la massa activa.  
6. No efectuar especial imposició de costes a cap de les parts.  
Notifiqueu aquesta sentència a les parts personades, en compliment tant de l'article 208.4 de la Llei d'enjudiciament civil (en relació amb els articles 172 i 197 de la Llei concursal) com de l'apartat 6 de la disposició addicional 15a de la Llei orgànica 6/1985, d'1 de juliol, del poder judicial, segons la redacció donada per Llei orgànica 1/2009, de 3 de novembre. Els qui hagen sigut part en la secció de qualificació podran interposar contra aquesta sentència un recurs d'apel·lació (article 172.4 de la LC). El recurs haurà d'interposar-se davant aquest jutjat dins del termini de vint dies comptats des de l'endemà de la notificació (articles 197.2 de la LC i 458.1 de la LEC). Per a interposar el recurs, i excepte dret d'assistència jurídica gratuïta o exempció legal, la part recurrent haurà d'haver consignat prèviament, en el compte de depòsits i consignacions, un depòsit de cinquanta euros (disposició addicional 15é de la LOPJ).  
Publiqueu en el Registre Públic Concursal (articles 164.3 i 198 de la LC), i lliureu els oportuns manaments a tots els registres públics on puguen prendre raó d'aquesta i de la condemna d'inhabilitació, i en particular, i segons corresponga, al Registre Mercantil, Registre de la Propietat i Registre Civil.   
Requeriu formalment la inhabilitada, amb les advertències oportunes i legals, perquè s'abstinga de realitzar els actes d'administració o representació prohibits durant el període d'inhabilitació, que es computarà des de la fermesa d'aquesta sentència.  
Porteu l'original al llibre de sentències.  
Aquesta és la meua sentència, de la qual s'expedirà certificació literal per a incorporar-la a les actuacions, que pronuncie, mane i signe.   
Publicació: la present sentència ha sigut publicada i llegida en el dia de la data per la magistrada que la subscriu, mentre celebrava audiència pública, davant meu, lletrada de l'Administració de justícia, que en done fe.  
  
Castelló de la Plana, 26 de febrer de 2020.- La lletrada de l'Administració de justícia: María de las Mercedes Checa Moya.